**Psalmista** 62:6-8

Hiljene, sieluni, Jumalan edessä!

Hän antaa minulle toivon.

Hän on kallio, hän on minun pelastukseni,

hän on linnani, minä en horju.

Jumalassa on pelastukseni ja kunniani.

Hän on luja kallio,

hänessä on turvani.

Kaikkivaltias ja ikuinen Jumala, Isä, Poika ja Pyhä Henki, kiitämme sinua. Sinä olet turvamme tässä levottomassa maailmassa. Kuule rukouksemme **S: Herra, armahda meitä.**

Armahtava Jumala, synnyit Betlehemissä. Jeesuksessa Kristuksessa, tulit yhdeksi meistä, ymmärrät inhimillisyytemme, kärsimyksemme ja ongelmamme.

Kuule rukouksemme **S: Herra, armahda meitä.**

Kiitämme sinua, joka pakenit Egyptiin ja sait sieltä turvapaikan. Samaistuit kaikkiin pakolaisiin ja poliittisen sorron uhreihin. Kiitämme siitä, että kasvoit Nasaretissa ja palvelit Galileassa, ilmoittaen valtakuntasi uudella tavalla.
Kuule rukouksemme **S: Herra, armahda meitä.**

Kiitämme sinua siitä, että sinut ristiinnaulittiin Jerusalemissa, samaistuit jokaiseen kärsivään ja miehityksen ja epäoikeudenmukaisuuden alla elävään ihmiseen. Ristillä kannoit kaikkien ihmisten synnin ja kärsimyksen ja sovitit meidät sinuun ja toisiimme. Kuule rukouksemme **S: Herra, armahda meitä.**

Taivaallinen Isämme, tuomme eteesi kaikkien Lähi-idässä elävien vaikeudet ja kivut. Rukoilemme kaikkien epäoikeudenmukaisuuksien ja väkivallan uhrien puolesta. Rukoilemme myös niiden puolesta, jotka ovat vastuussa epäoikeudenmukaisuuksista ja väkivallasta. Kuule rukouksemme **S: Herra, armahda meitä.**

Rukoilemme, että avaat meidän silmämme ja israelilaisten sekä palestiinalaisten silmät oikeudenmukaisuudelle ja sovinnolle. Auta meitä kaikkia ymmärtämään, että yhden kansan turvallisuus ja vapaus riippuvat toisen kansan turvallisuudesta ja vapaudesta.
Kuule rukouksemme **S: Herra, armahda meitä.**

Armahtava Jumala, kuule rukouksemme ja kaipauksemme. Sinä olet meidän ainoa voimamme, eikä kukaan voi ottaa pois rukouksen voimaa. Pyydämme tätä Jeesuksen, Vapauttajamme ja Lunastajamme, nimessä. **S:** **Aamen**

**Virsiehdotus: 603**